BG
17.7.2023 г.
Официален вестник на Европейския съюз
C 252/9
Решение на Съда (седми състав) от 25 май 2023 г. (преюдициално запитване от Landesgericht für Zivilrechtssachen Graz — Австрия) — TLL The Longevity Labs GmbH/Optimize Health Solutions mi GmbH, BM (Дело C-141/22 (1), TLL The Longevity Labs) (Преюдициално запитване — Безопасност на храните — Нови храни — Регламент (ЕС) 2015/2283 — Брашно от покълнала елда с високо съдържание на спермидин — Покълване на семена от елда в хранителен разтвор със спермидин) (2023/C 252/08) Език на производството: немски Запитваща юрисдикция Landesgericht für Zivilrechtssachen Graz
Страни в главното производство Жалбоподател: TLL The Longevity Labs GmbH Ответници: Optimize Health Solutions mi GmbH, BM
Диспозитив Член 3, параграф 2, буква а), точка iv) от Регламент (ЕС) 2015/2283 на Европейския парламент и на Съвета от 25 ноември 2015 година относно новите храни, за изменение на Регламент (ЕС) No 1169/2011 на Европейския парламент и на Съвета и за отмяна на Регламент (ЕО) No 258/97 на Европейския парламент и на Съвета и на Регламент (ЕО) No 1852/2001 на Комисията трябва да се тълкува в смисъл, че: храна като брашно от покълнала елда с високо съдържание на спермидин, което не е било използвано за консумация от човека в значителна степен в рамките на Европейския съюз преди 15 май 1997 г., представлява „нова храна“ по смисъла на тази разпоредба, като се има предвид, първо, че е получено от растение, второ, безопасността му не изглежда да е потвърдена с данни за неговия състав и от натрупания опит от продължила поне 25 години употреба в обичайния хранителен режим на значителен брой хора в поне една страна от Съюза и трето, при всички положения не е получено чрез посадъчна практика по смисъла на посочената разпоредба.
(1)
ОВ C 198, 16.5.2022 г.
Решение на Съда (седми състав) от 25 май 2023 г. (преюдициално запитване от Verwaltungsgericht.
Minden — Германия) — J.B., S.B., F.B., със законни представители J.B. и S.B./Bundesrepublik Deutschland (Дело C-364/22 (1), Bundesrepublik Deutschland (Доброволно връщане)) (Преюдициално запитване — Политика относно убежището — Общи процедури за предоставяне и отнемане на международна закрила — Директива 2013/32/EС — Член 33, параграф 2, буква г) — Процедура за разглеждане на молба — Последваща молба — Доброволно връщане и извеждане) (2023/C 252/09) Език на производството: немски Запитваща юрисдикция Verwaltungsgericht Minden